สถาบันการอาชีวศึกษาเกษตร

**สถาบันการอาชีวศึกษาเกษตร**  () เกิดจากการรวมตัวของ **วิทยาลัยเกษตรและเทคโนโลยี** ในสังกัดสำนักงานคณะกรรมการการอาชีวศึกษา โดยแบ่งจัดตั้งเป็น 4 แห่งใน 4 ภูมิภาค เดิมมีชื่อว่า **วิทยาลัยเกษตรกรรม** เป็นวิทยาลัยในสังกัดกรมอาชีวศึกษา เกี่ยวกับเกษตรกรรมของประเทศไทย ต่อมาจึงมีการจัดตั้งวิทยาลัยชุมชนเป็นหน่วยงานภายใน จึงได้เปลี่ยนชื่อเป็น วิทยาลัยเกษตรและเทคโนโลยี และเปิดการสอนทางด้านเทคโนโลยีและบริหารธุรกิจ ในระดับระดับประกาศนียบัตรวิชาชีพ  ประกาศนียบัตรวิชาชีพชั้นสูง และปริญญาตรี (สายปฏิบัติการ) ตามมาตรฐานคุณวุฒิอาชีวศึกษาแห่งชาติ พ.ศ. ๒๕๕๖

## ประวัติ
### ก่อตั้งเป็น วิทยาลัยเกษตรกรรม
วิทยาลัยเกษตรกรรม จัดตั้งขึ้นภายใต้วัตถุประสงค์เพื่อสร้างนักเกษตรกรรมที่มีความรู้ ความสามารถและทักษะด้านทักษะวิชาชีพเกษตร มีการจัดการเรียนระดับประกาศนียบัตรวิชาชีพ (ปวช.) สาขาเกษตรทั่วไป เน้นให้มีความรู้พื้นฐานของเกษตรในด้านต่าง ๆ เช่น พื้นฐานด้านพืช พื้นฐานด้านสัตว์ และพื้นฐานด้านประมง ระดับประกาศนียบัตรวิชาชีพชั้นสูง (ปวส.) มีการจัดการเรียนการสอนแยกเป็นประเภทวิชาเกษตรศาสตร์ สาขาวิชาพืชศาสตร์ สาขาวิชาสัตวศาสตร์ สาขาวิชาอุตสาหกรรมเกษตร สาขาวิชาช่างกลเกษตร ประเภทวิชาประมง สาขาวิชาเพาะเลี้ยงสัตว์น้ำ สาชาวิชาแปรรูปสัตว์น้ำ สาขาวิชาการจัดการประมง ประเภทวิชาบริหารธุรกิจ สาขาวิชาคอมพิวเตอร์ธุรกิจ เพื่อปลูกฝังให้ผู้เรียนมีทักษะและความชำนาญในวิชาชีพมากยิ่งขึ้น พร้อมออกไปเป็นนักเกษตรที่มีความชำนาญในด้านต่าง ๆ ที่ได้ศึกษามา

### ยุควิทยาลัยเกษตรและเทคโนโลยี

วิทยาลัยเกษตรกรรม ต่อมาเปลี่ยนชื่อเป็น *วิทยาลัยเกษตรและเทคโนโลยี* ในปีการศึกษา 2539 โดยวิทยาลัยเกษตรและเทคโนโลยีทุกแห่ง จะเป็นสมาชิกองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี (อกท.) ในแต่ละปี สมาชิกทุกหน่วยจะมีการประชุมวิชาการทั้งระดับ หน่วย เพื่อหาตัวแทนไปแข่งขัน ระดับภาคและระดับชาติ โดยแต่ละวิทยาลัยฯ จะหมุนเวียนเป็นเจ้าภาพ ซึ่งในระดับชาติจะหมุนเวียนจัดงานทั้ง 4 ภาค โดยเริ่มจากภาคตะวันออกเฉียงเหนือ ณ วิทยาลัยเกษตรและเทคโนโลยีศีรษะเกษ เป็นครั้งแรก ตามด้วย ภาคเหนือ ภาคใต้ และภาคกลางตามลำดับ ซึ่งในปีการศึกษา 2552 จะเป็นการประชุมวิชาการระดับชาติ ครั้งที่ 31 ณ วิทยาลัยเกษตรและเทคโนโลยีขอนแก่น และในงานประชุมวิชาการองค์การเกษตรกรในอนาคตแห่งประเทศไทย ได้รับพระกรุณาจากองค์อุปถัมภ์เสด็จทรงเป็นประธานทรงเปิดงานทุกปี เพื่อเป็นขวัญและกำลังในให้นักเรียน-นักศึกษาเกษตรมีความภาคภูมิในวิชาชีพเกษตรและสืบทอดพระดำริด้านการเกษตรขององค์อุปถัมภ์ต่อไป

ประเทศไทยมีวิทยาลัยด้านการเกษตรและการประมงที่สังกัดสำนักงานคณะกรรมการการอาชีวศึกษา 47 แห่ง การแบ่งภาคของวิทยาลัยฯ แบ่งเป็น 4 ภาค คือ วิทยาลัยเกษตรสังกัดภาคเหนือ วิทยาลัยเกษตรสังกัดภาคตะวันออกเฉียงเหนือ วิทยาลัยเกษตรสังกัดภาคกลาง และวิทยาลัยเกษตรสังกัดภาคใต้ ดังนี้ 

**วิทยาลัยเกษตรสังกัดภาคเหนือ**
*วิทยาลัยเกษตรและเทคโนโลยีกำแพงเพชร
*วิทยาลัยเกษตรและเทคโนโลยีเชียงราย 
*วิทยาลัยเกษตรและเทคโนโลยีเชียงใหม่*(ปัจจุบันรวมเข้ากับ[[สถาบันการอาชีวศึกษาภาคเหนือ ๑]])*
*วิทยาลัยเกษตรและเทคโนโลยีนครสวรรค์
*วิทยาลัยเกษตรและเทคโนโลยีตาก
*วิทยาลัยเกษตรและเทคโนโลยีพะเยา*(ปัจจุบันรวมเข้ากับ[[สถาบันการอาชีวศึกษาภาคเหนือ ๒]]*
*วิทยาลัยเกษตรและเทคโนโลยีพิจิตร
*วิทยาลัยเกษตรและเทคโนโลยีเพชรบูรณ์
*วิทยาลัยเกษตรและเทคโนโลยีแพร่*(ปัจจุบันรวมเข้ากับ[[สถาบันการอาชีวศึกษาภาคเหนือ ๒]])*
*วิทยาลัยเกษตรและเทคโนโลยีลำพูน
*วิทยาลัยเกษตรและเทคโนโลยีสุโขทัย
*วิทยาลัยเกษตรและเทคโนโลยีอุทัยธานี

**วิทยาลัยเกษตรสังกัดภาคตะวันออกเฉียงเหนือ**
*วิทยาลัยเกษตรและเทคโนโลยีขอนแก่น
*วิทยาลัยเกษตรและเทคโนโลยีชัยภูมิ 
*วิทยาลัยเกษตรและเทคโนโลยีนครราชสีมา
*วิทยาลัยเกษตรและเทคโนโลยีบุรีรัมย์
*วิทยาลัยเกษตรและเทคโนโลยีมหาสารคาม
*วิทยาลัยเกษตรและเทคโนโลยียโสธร
*วิทยาลัยเกษตรและเทคโนโลยีร้อยเอ็ด
*วิทยาลัยเกษตรและเทคโนโลยีศรีสะเกษ
*วิทยาลัยเกษตรและเทคโนโลยีอุดรธานี
*วิทยาลัยเกษตรและเทคโนโลยีอุบลราชธานี
**วิทยาลัยเกษตรสังกัดภาคกลาง**
*วิทยาลัยเกษตรและเทคโนโลยีกาญจนบุรี
*วิทยาลัยเกษตรและเทคโนโลยีฉะเชิงเทรา *(ปัจจุบันรวมเข้ากับ[[สถาบันการอาชีวศึกษาภาคกลาง ๓]])*
*วิทยาลัยเกษตรและเทคโนโลยีชลบุรี
*วิทยาลัยเกษตรและเทคโนโลยีชัยนาท
*วิทยาลัยเกษตรและเทคโนโลยีศูนย์ศิลปาชีพบางไทร จังหวัดพระนครศรีอยุธยา
*วิทยาลัยการอาชีวศึกษาปทุมธานี จังหวัดปทุมธานี *และตั้งเป็น[[สถาบันการอาชีวศึกษาภาคกลาง ๑]])*
*วิทยาลัยเกษตรและเทคโนโลยีเพชรบุรี
*วิทยาลัยเกษตรและเทคโนโลยีราชบุรี
*วิทยาลัยเกษตรและเทคโนโลยีลพบุรี
*วิทยาลัยเกษตรและเทคโนโลยีสระแก้ว
*วิทยาลัยเกษตรและเทคโนโลยีสิงห์บุรี
*วิทยาลัยเกษตรและเทคโนโลยีสุพรรณบุรี
*วิทยาลัยประมงสมุทรสาคร

**วิทยาลัยเกษตรสังกัดภาคใต้**
*วิทยาลัยเกษตรและเทคโนโลยีกระบี่
*วิทยาลัยเกษตรและเทคโนโลยีชุมพร 
*วิทยาลัยเกษตรและเทคโนโลยีตรัง
*วิทยาลัยเกษตรและเทคโนโลยีนครศรีธรรมราช
*วิทยาลัยเกษตรและเทคโนโลยีพังงา
*วิทยาลัยเกษตรและเทคโนโลยีพัทลุง
*วิทยาลัยเกษตรและเทคโนโลยีระนอง
*วิทยาลัยเกษตรและเทคโนโลยีสงขลา
*วิทยาลัยเกษตรและเทคโนโลยีสตูล
*วิทยาลัยเกษตรและเทคโนโลยีสุราษฎร์ธานี
*วิทยาลัยประมงติณสูลานนท์ จังหวัดสงขลา
*วิทยาลัยประมงชุมพรเขตรอุดมศักดิ์ 
*วิทยาลัยประมงปัตตานี *(ปัจจุบันรวมเข้ากับ[[สถาบันการอาชีวศึกษาภาคใต้ ๓]])*
 

### การจัดตั้งเป็น "สถาบันการอาชีวศึกษาเกษตร"
ในวันที่ 9 พฤษภาคม พ.ศ. 2556 "กฎกระทรวง การรวมสถานศึกษาอาชีวศึกษาเพื่อจัดตั้งสถาบันการอาชีวศึกษาเกษตร พ.ศ. 2556" ได้ประกาศในราชกิจจานุเบกษาเพื่อจัดตั้ง "**สถาบันการอาชีวศึกษาเกษตร**"  เป็นการรวมวิทยาลัยเกษตรและเทคโนโลยี ให้เป็นหน่วยงานเดียวกัน โดยแยกตามภาค 4 ภาค
* สถาบันการอาชีวศึกษาเกษตรภาคเหนือ
* สถาบันการอาชีวศึกษาเกษตรภาคกลาง
* สถาบันการอาชีวศึกษาเกษตรภาคตะวันออกเฉียงเหนือ
* สถาบันการอาชีวศึกษาเกษตรภาคใต้             

## การจัดการศึกษา

**การจัดการศึกษา**

การจัดการศึกษาเป็นการศึกษาในระบบและการศึกษาระบบทวิภาคีใช้ระยะเวลา 2 ปีการศึกษา การจัดภาคเรียนโดยใช้ระบบทวิภาคี โดยกำหนดให้ 1 ปีการศึกษา แบ่งออกเป็น 2 ภาคเรียน โดยใน 1 ภาคเรียน ปกติมีระยะเวลาการศึกษาไม่น้อยกว่า 18 สัปดาห์ สำหรับภาคเรียนฤดูร้อน การกำหนดระยะเวลาและจำนวนหน่วยกิต โดยมีสัดส่วนเทียบเคียงกันได้กับภาคเรียนปกติหรือตามที่คณะกรรมการประจำหลัก สูตรพิจารณา 

**ระยะเวลาการศึกษา**

# หลักสูตรเทคโนโลยีบัณฑิต ใช้เวลาการศึกษา 2 ปีการศึกษาแต่ไม่เกิน 4 ปีการศึกษาสำหรับการลงทะเบียนเรียนเต็มเวลา หรือใช้เวลาไม่เกิน 6 ปีการศึกษา สำหรับ การลงทะเบียนเรียนไม่เต็มเวลา
# การขอโอนผลการศึกษา หรือขอประเมินเทียบโอนความรู้และประสบการณ์ให้เป็นไปตามระเบียบกระทรวง ศึกษาธิการ ว่าด้วยการจัดการศึกษาและการประเมินผลการศึกษาระดับปริญญาตรีสายเทคโนโลยี หรือสายปฏิบัติการของสถาบันการอาชีวศึกษา

## องค์การเกษตรกรในอนาคตแห่งประเทศไทย ในพระราชูถัมภ์ฯ
**[[องค์การเกษตรกรในอนาคตแห่งประเทศไทย]] (อกท.)** (Future Farmers Organization of Thailand)
* ครั้งที่ 35 วันที่ 15-19 กุมภาพันธ์ 2557 ณ วิทยาลัยเกษตรและเทคโนโลยีอุบลราชธานี จังหวัดอุบลราชธานี
* ครั้งที่ 36 วันที่ 10-14 กุมภาพันธ์ 2558 ณ วิทยาลัยเกษตรและเทคโนโลยีตาก จังหวัดตาก
* ครั้งที่ 37 วันที่ 24-28 กุมภาพันธ์ 2559 ณ วิทยาลัยเกษตรและเทคโนโลยีสงขลา จังหวัดสงขลา
* ครั้งที่ 38 วันที่ 2-5 กุมภาพันธ์ 2560 ณ วิทยาลัยเกษตรและเทคโนโลยีอุทัยธานี จังหวัดอุทัยธานี

## อ้างอิง

หมวดหมู่:สถาบันอาชีวศึกษาในประเทศไทย
หมวดหมู่:สถาบันอาชีวศึกษาเกษตรในประเทศไทย